Benede-Oranjeriviervallei - Wikipedia
Die Benede-Oranjeriviervallei is in die Noord-Kaap, Suid-Afrika. Die streek begin by Prieska en sluit die smal strook grond in weerskante van die Oranjerivier tot by Onseepkans. Die Boegoebergdam is ook in die streek naby Groblershoop. Die Oranjerivier oorheers die streek; die meeste mense in die streek is direk of in-direk betrokke by aktiwiteite wat gaan om water uit die rivier.
Besproeiing[wysig | wysig bron]
Water word by Upington en Kakamas uit die rivier gekeer waar intensiewe besproeiing beoefen word. Die spoelgrond is vrugbaar. Die wingerde van Upington tot by Kakamas lewer van die beste sultanadruiwe en rosyne in die wêreld. Ander druiwekultivars word ook verbou tesame met bone, lensies, ertjies, sagte vrugte, sitrus, lusern, koring en katoen. Kakamas is beroemd vir sy taaipitperskes.
Oranjerivier[wysig | wysig bron]
Tussen Upington en Kakamas is die rivier breed, party plekke tot 2 km met baie eilande tussenin waarvan die bekendste Kanoneiland is. Kanoneiland is naby Keimoes en word ook intensief bewerk. Die Augrabieswaterval is net noordwes van Kakamas.
Die N10 en N14 nasionale paaie gaan deur die streek terwyl die Sishen-Saldanha Spoorlyn die streek net noord van Groblershoop kruis.
↑ Mapstudio Road Atlas: South Africa. 2004
Ontsluit van "https://af.wikipedia.org/w/index.php?title=Benede-Oranjeriviervallei&oldid=1791221"
Die bladsy is laas op 8 September 2018 om 10:54 bygewerk.